El II Concurs de cartells 'Gandia lliure de drogues' ja té guanyadors
24 juny 2021

## El II Concurs de cartells 'Gandia lliure de drogues' ja té guanyadors24 juny 2021Última actualització: 24 juny 2021

![](../gestion/img/20e114e8dc4be2f96cb78ab91a91b4e54c919b8f0ed777957b5b57cd4df3bbb9.jpg)  
  

La regidora delegada de Sanitat i Polítiques Saludables, Liduvina Gil, ha anunciat que el jurat del II Concurs de cartells "Gandia lliure de drogues" es va reunir el darrer dilluns per a valorar els treballs presentats que tenen com a objectiu sensibilitzar i prevenir el consum de drogues en la població jove, una iniciativa impulsada pel departament de Sanitat i Polítiques Saludables, a través de la UPCCA i el Centre de Salut Pública de Gandia, amb la que es commemorarà el Dia Internacional contra l'ús indegut i tràfic il·lícit de drogues el dissabte 26 de juny.

El tribunal de membres avaluadors, que ha estat compost per la regidora Liduvina Gil; Ana Mª Ocaña, representant del Departament de Salut Pública de Gandia; Lorena Gorrita, representant de l'Àrea de Cultura; i Eva Maurí, tècnica de la UPCCA, ha seleccionat els següents cartells guanyadors i accèssits entre 24 propostes presentades per l'alumnat de 2n i 3r d'ESO dels centres educatius de Gandia:

Primer premi al treball presentat per Tania Dieguez Meseguer, alumna de 3r d'ESO del Col·legi MAS Calderón.  
Segon premi al treball presentat per Miguel Àngel Esteve Vidal, alumne de 2n d'ESO del Col·legi Los Naranjos.  
Accèssit al treball presentat per María Ferrer Bertó, alumna de 2n d'ESO del Col·legi Escolapies Gandia.  
Accèssit al treball presentat per Manel Puig Aliaga, alumne de 2n d'ESO de l'IES Maria Enríquez.

Des de l'organització, s'ha destacat l'augment de participació en aquest certamen, així com la conscienciació mostrada per l'alumnat enfront de les drogues i les seues conseqüències.

Els treballs presentats al concurs estaran exposats al Consell dels Joves (L'Alqueria Laborde) des de l'1 fins al 18 de juliol.